2020. gada 8. decembrī Rīkojums Nr. 744

Rīgā (prot. Nr. 81 5. §)

**Par apropriācijas pārdali**

1. Lai saskaņā ar Covid-19 infekcijas izplatības seku pārvarēšanas likuma 25. panta nosacījumiem nodrošinātu finansējumu Covid-19 seku novēršanas un pārvarēšanas pasākumiem, atbalstīt apropriācijas pārdali no Ekonomikas ministrijas budžeta apakšprogrammas 29.02.00 "Elektroenerģijas lietotāju atbalsts" 5 300 000 *euro* apmērā uz budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem".

2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Ekonomikas ministrs J. Vitenbergs